CORRESPONDANCE DU COMTE DE LEYCESTER, 123 
l’ung de mes gens, que j’envoyeray avec le temps en Angleterre, 
duquel elle entendra bien particulièrement l’estat, auquel nous 
sommes par deça J’ay receu vostre lettre en date du moys de 
febvrier !), laquelle ne faict auleune mention de celle que vous 
ay escrit selon que dessus, mais toutesfois si ne veux je pourtant 
doubter que ne l’ayez receu et faict tous bons offices en ce que 
requérois de vous. A tant apres la présentation de mes humbles 
recommandations à voz bonnes graces, je prie Dieu vous donner, 
Monsieur mon père, en sancté le comble de voz désirs. De Lau- 
thern, ce 20e d’apvril 1583. 
Vostre bien humble et affectionné filz, 
J. CASIMIR. 
XXI. 
Guillaume Robert de la Marck ®, Duc de Bouillon, 
au Comte de Leycester. 
Protestations d'amitié. Sur la cour de France aux bains de Spa. 
SÉDAN, 30 juin 1583. 
Monsieur mon Père. Ayant tousjours mémoire tant des faveurs, 
que j’ay receues de vostre courtoisie, que des bons advis qu’il 
vous a pleu me donner mesme dernièrement que j'estois à Paris, 
je ne veuille faillir à chacune occasion, qui me pourra estre 
offerte, vous en redoubler mes bien humbles merciemens, soubz 
la faveur desquels j’ay emploié le voiage du gentilhomme, présent 
porteur, qui vous les sçaura fidellement représenter selon la 
pruve, que je luy en ay faicte, avec la droicte affection que j’auray 
tousjours de vous faire service. Ce que je vous supplie vouloir 
croire, en prenant encores ceste peyne pour moy me ramentevoir 
aux bonnes grâces de Sa Sérénissime Maiesté et me conserver, s’il 
vous plait, aux vostres meilleures, lesquelles saluant de mes bien 
humbles recommandations, je supplieray le Créateur vous donner, 
Monsieur mon père, en parfaicte prospérité et santé longue vie. 
De Sédan, ce dernier jour de juing 1583. 
1) Pas chez Von Bezold. 
2) Voyez p. 102. 
